in the hometown of cm yogi the ambulance not found for the dead body said take the child in the tempo
CM योगी के गृहनगर में शव के लिए नहीं मिली एंबुलेंस, कहा- बच्चा तो छोटा है, टेंपो में ले जाओ
Aug 13 2017 10:29 am
मुख्यमंत्री योगी आदित्यनाथ के गृहनगर गोरखपुर में बीआरडी कॉलेज में हुई अब हॉस्पिटल पर आरोप है कि बच्चों की मौत के बाद उनके शवों को घर तक पहुंचाने की भी उचित व्यवस्था नहीं की हुई थी।मीडिया से बात करते हुए राजेश नाम के शख्स ने बताया कि वह सिद्धार्थनगर से वहां 9 अगस्त को अपने बच्चे का इलाज करवाने के लिए आया था। राजेश के मुताबिक, उसके बच्चे की हालत बहुत खराब थी और वह बार-बार बुरी तरह कांप रहा था। जब राजेश ने हॉस्पिटल के डॉक्टरों से पूछा कि उसको क्या हुआ है तो उन्होंने कहा कि बच्चे को कुछ नहीं होगा और वह दो-चार दिन में बिल्कुल ठीक हो जाएगा। डॉक्टरों ने कहा था कि बच्चे को नियोनिया हुआ है। लेकिन आखिर में बच्चे की मौत हो गई। राजेश का आरोप है कि डॉक्टर असल में उसके बच्चे की बीमारी के बारे में ठीक से पता ही नहीं लगा पाए थे।
राजेश के मुताबिक, पहले तो हॉस्पिटल वाले उसको घर जाने ही नहीं दे रहे थे क्योंकि स्वास्थ मंत्री सिद्धार्थ नाथ सिंह वहां आकर प्रेस कॉन्फ्रेंस करने वाले थे। राजेश ने यह भी आरोप लगाया कि डॉक्टरों ने बच्चे के शव को घर लेकर जाने की भी कोई व्यवस्था नहीं की थी। राजेश के मुताबिक, उसने एंबुलेंस मांगी तो कहा गया कि तुम्हारा बच्चा तो छोटा है, इसको तो टेंपो में भी लेकर जा सकते हो। इसके बाद राजेश अपनी पत्नी के बाद, अपने बेटे को गोदी में कपड़े से ढंककर खड़ा रहा।
राजेश ने भी ऑक्सीजन की कमी की बात कही है। उसके मुताबिक, हॉस्पिटल में बेड और डॉक्टरों की भी कमी थी। राजेश ने कहा कि वहां एक डॉक्टर 60-60 लोगों का इलाज कर रहा था। गोरखपुर के इस अस्तपाल में पिछले पांच दिनों में 60 से अधिक बच्चों की मौतों को लेकर विस्तृत रिपोर्ट भी मांगी गई है।
सवारी रेल गाड़ियों पर पड़ने लगा कोहरे का असर
बुद्धि वैभव खोज परीक्षा में शामिल हुए छह सैकड़ा विद्यार्थी
महोबा: राष्ट्रीय लोक अदालत में 1938 वादों का हुआ निस्तारण
पिता ने बेटी की इज्जत का किया सौदा, पुलिस से मांगी मदद
सर्दी का हमला हुआ तेज नगर में रैन बसेरा का संकट
रेलवे स्टेशन पर महिला से लूट करने वाला धरा गया
घर में मौजूद महिला के साथ युवक ने किया दुष्कर्म